Richard Viiard

Richard Viiard (9. jaanuar 1897 Peri, Võrumaa – 16. jaanuar 1951 Patarei vangla, Tallinn) oli eesti omavalitsustegelane.

Õppis 1906–1907 Lootvina külakoolis, 1907–1908 Põlva kihelkonnakoolis, seejärel Sipel Vana-Kuuste 2-klassilises ministeeriumikoolis, mille lõpetas 1914. aastal.Geni. Richard Viiard

Oli Puiga talu peremees, 1924. aastast tegutses põllumehena. Aastatel 1925–1929 oli ta Timo valla volikogu liige.

Aastatel 1932–1939 oli ta Peri vallavanem.Tähtpäevi jaanuaris. Koit, 30. detsember 2006 Peale 1939. aasta vallareformi määras siseminister ta valdade ühendamisel moodustatud Põlva valla vallavanema abiks.Vallawalitsuste koosseis Lõuna-Eestis. Postimees, 4. märts 1939

1936 mais valiti ta Põlva põllumeeste konvendi liikmeks. Samuti oli ta Peri valla seltskondliku komitee esimees.Ringi ümber kodumaa. Võrumaalt. Postimees, 13. veebruar 1936

Pärast sõda töötas Viiard kolhoosi Oktoobri Võit arveametnikuna. Ta arreteeriti 1950. aasta aprillis, septembris 1950 mõisteti tribunali otsusega talle Kriminaalkoodeksi § 58-1a alusel karistuseks 25+5.

Suri 1951 jaanuaris Patarei vanglas.

Ta on maetud Põlva kalmistule.Kalmistute register HAUDI

Viited

Kategooria:Eesti vallavanemad
Kategooria:Põllumeeste konventide liikmed
Kategooria:Eesti omavalitsustegelased
Kategooria:Seltskondlike komiteede poliitikud
Kategooria:Eesti represseeritud isikud
Kategooria:Põlva kalmistule maetud
Kategooria:Sündinud 1897
Kategooria:Surnud 1951